wannaphong/clean_thaiwikipedia huggingface dataset:
# วัดสายไหม
วัดสายไหม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 ตำบลคูคต อำเภอลำลูกกา จังหวัดปทุมธานี ที่ดินตั้งวัดมีเนื้อที่ 14 ไร่ 1 งาน 99 ตารางวา ส่วนที่ธรณีสงฆ์มีเนื้อที่ 30 ไร่

วัดสายไหมสร้างเมื่อ พ.ศ. 2441 ผู้ถวายที่ดินสร้างวัดคือหม่อมราชวงศ์หญิงน้อยและหม่อมหลวงนุ่ม มอบที่ดินให้จำนวน 7 ไร่ 35 ตารางวา ต่อมาในปี พ.ศ. 2514 ทางวัดได้จัดซื้อที่ดินเพื่อขยายขอบเขตวัดออกไปอีก 7 ไร่ 12 ตารางวา ได้รับพระราชทานวิสุงคามสีมาเมื่อวันที 8 กันยายน พ.ศ. 2498 เขตวิสุงคามสีมากว้าง 24 เมตร ยาว 36 เมตร ได้ดำเนินการผูกพัทธสีมาเมื่อวันที 7 มีนาคม พ.ศ. 2498 ทางวัดได้เปิดสอนพระปริยัติธรรมเริ่มมาตั้งแต่ พ.ศ. 2482 แผนกบาลีเริ่มมาตั้งแต่ พ.ศ. 2518 นอกจากนี้วัดยังเคยให้โรงเรียนสายไหม (ทัสนารมย์อนุสรณ์) ทำการสอนภายในวัด และยังจัดหาเงินทุนจัดตั้งเป็นทุนมูลนิธิประจำโรงเรียนเพื่อช่วยเหลือคนยากจน

พื้นที่ตั้งวัดเป็นที่ราบลุ่มแวดล้อมด้วยที่นาริมถนนคลองหกวาสายล่าง เสนาสนะภายในวัด ได้แก่ อุโบสถ กว้าง 7.50 เมตร ยาว 22 เมตร สร้างเมื่อ พ.ศ. 2508 ภายในประดิษฐานพระประธาน เป็นพระพุทธชินราชจำลอง หน้าตักกว้าง 3 ศอก และรูปหล่อพระอธิการญัติ อุตตโม อดีตเจ้าอาวาสรูปแรก วิหารหลวงปู่ญัติ อุตตโม สร้างเมื่อ พ.ศ. 2533 หอสวดมนต์ กว้าง 14 เมตร ยาว 31.5 เมตร สร้างเมื่อ พ.ศ. 2533 กุฏิสงฆ์ จำนวน 11 หลัง ส่วนมากเป็นอาคารไม้ทรงไทยโบราณ สร้างเมื่อ พ.ศ. 2541 ศาลาการเปรียญ กว้าง 18 เมตร ยาว 26 เมตร

รายนามเจ้าอาวาส
 พระอธิการญัติ อุตตโม (พ.ศ. 2441–2482)
 พระสมุห์สว่าง รตนโชโต (พ.ศ. 2482–2510)
 พระครูโสภณสารวิสุทธิ์ (พ.ศ. 2510–2530)
 พระสุนทรศีลาจาร (ทองใบ เตชปญฺโญ) (พ.ศ. 2530–2551)
 พระปลัดแขม วชิโก รก. (พ.ศ. 2551–2552)
 พระครูโสภณภัทรเวทย์ (อิทธิพล ปธานิโก) (พ.ศ. 2553–ปัจจุบัน)
# คริสเตน ริตเตอร์
คริสเตน อะลิซ ริตเตอร์ (เกิด 16 ธันวาคม พ.ศ. 2524) เป็นนักแสดง นักดนตรี นักเขียน และนางแบบชาวอเมริกัน เธอเป็นที่รู้จักจากการแสดงในบทซูเปอร์ฮีโร เจสซิกา โจนส์ ในซีรีส์เน็ตฟลิกซ์เรื่อง เจสซิกา โจนส์ (2558–2562) และ เดอะ ดีเฟนเดอร์ส (2560), เจน มาร์โกลิส ในซีรีส์ชีวิตของเอเอ็มซีเรื่อง ดับเครื่องชน คนดีแตก (2552–2553) และ เอลกามิโน (2562)

ริตเตอร์ได้รับการยอมรับอย่างกว้างขวางในบท เจน มาร์โกลิส ในซีรีส์ชีวิตเรื่อง ดับเครื่องชน คนดีแตก ของเอเอ็มซี ซึ่งเป็นบทบาทที่เธอกลับมารับอีกครั้งในภาพยนตร์เรื่อง เอลกามิโน นอกจากนี้เธอยังได้รับคำชมจากการรับบทเป็น โคลอี ในซิตคอมของเอบีซีเรื่อง Don't Trust the B---- in Apartment 23 (2555–2556)
# วัดสามง่าม (จังหวัดนนทบุรี)
วัดสามง่าม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 8 บ้านสามแยก ตำบลลำโพ อำเภอบางบัวทอง จังหวัดนนทบุรี

ประวัติ
เมื่อประมาณ พ.ศ. 2450 มีราษฎรเข้ามาจับจองบุกเบิกที่ดินเพื่อทำนาบริเวณคลองลำโพและคลองลากค้อน และได้ช่วยกันสร้างวัดขึ้น แต่เนื่องจากในขณะนั้นยังเป็นชุมชนเล็ก ประกอบกับบริเวณคลองลำโพมีวัดอยู่ไม่ไกลจากวัดที่สร้างขึ้นใหม่นี้ คือ วัดหนองกล่ำ (วัดศรีเขตนันทาราม) และวัดลำโพ วัดที่สร้างขึ้นใหม่จึงมีผู้คนในชุมชนใกล้วัดไม่มาก ต่อมาไม่มีพระภิกษุมาประจำอยู่ที่วัดจึงกลายเป็นวัดร้างไป

ต่อมาใน พ.ศ. 2535 คณะสงฆ์อำเภอบางบัวทองโดยพระปรีชานนทโมลีร่วมกับเจ้าคณะจังหวัดนนทบุรีได้ส่งพระปลัดไวพจน์ กตปุญฺโญ (พระครูวิสาลสรคุณ) มาพัฒนาวัดร้างนี้แล้วยกขึ้นเป็นวัดที่มีพระภิกษุอยู่จำพรรษา มีนามว่า "วัดสามง่าม" ตามลักษณะที่ตั้งวัดที่เป็นสามแยกทางน้ำ มีคลองลำโพทางทิศตะวันออกและคลองลากค้อนทางทิศตะวันตกมาบรรจบกันทางทิศเหนือของวัด

อาคารเสนาสนะ
อุโบสถสร้างเมื่อ พ.ศ. 2538 เป็นอาคารคอนกรีตเสริมเหล็ก ศาลาการเปรียญสร้างเมื่อ พ.ศ. 2544 เป็นอาคารคอนกรีตเสริมเหล็กทรงไทยชั้นเดียว กุฏิสงฆ์เป็นอาคารครึ่งตึกครึ่งไม้และอาคารคอนกรีตเสริมเหล็ก ศาลาอเนกประสงค์สร้างเมื่อ พ.ศ. 2549 เป็นอาคารคอนกรีตเสริมเหล็ก ส่วนปูชนียวัตถุ มีพระประธานประจำอุโบสถปางมารวิชัย สร้างเมื่อ พ.ศ. 2539 พระประธานประจำศาลาการเปรียญปางมารวิชัย สร้างเมื่อ พ.ศ. 2540 ด้านทิศเหนือของวัดซึ่งติดกับคลองลากค้อนและสะพานข้ามคลองลากค้อนเป็นที่ประดิษฐานพระพุทธรูปปางลีลาอยู่บนฐานประทักษิณ

หอระฆังเป็นอาคาร 2 ชั้น หลังคามียอดทรงมณฑปจัตุรมุข หน้าบันมุขเป็นรูปเทพนมและเทวดากำลังร่ายรำ ด้านทิศตะวันตกของวัดเป็นที่ตั้งของศาลาปฏิบัติวิปัสสนากรรมฐาน
# เวอร์จิเนีย การ์ดเนอร์
เวอร์จิเนีย อลิซาเบธ การ์ดเนอร์ (เกิด 18 เมษายน พ.ศ. 2538)   เป็นนักแสดงหญิงชาวอเมริกันที่เป็นที่รู้จักจากการรับบท คาโรลินา ดีน ในซีรีส์ต้นฉบับของ Hulu เรื่อง รันอะเวย์ส (2017) และวิคกี้ในภาพยนตร์สยองขวัญเรื่องฮาโลวีน (2018)ของ เดวิด กอร์ดอน กรีน (2018)
# ไมค์ โคลเตอร์
ไมค์ แรนดาล โคลเตอร์ (เกิด 26 สิงหาคม พ.ศ. 2519) เป็นนักแสดงชาวอเมริกันที่รู้จักกันดีที่สุดจากบทบาทของเขาในบท ลู้ก เคจ ในเรื่อง ลู้ก เคจ (2016–2018), The Defenders (2017) และ Jessica Jones (2015; 2019) ทั้งหมดอยู่ในจักรวาลภาพยนตร์มาร์เวล นอกจากนี้เขายังเคยปรากฏตัวเป็น Lemond Bishop ในซีรีส์โทรทัศน์เรื่อง The Good Wife (2010–2015) และ The Good Fight (2017- ปัจจุบัน), มัลคอล์ม เวิร์ด ใน Ringer (2011–2012), Jameson Locke ในแฟรนไชส์ Halo (2014–2015) และพ่อของเอเจนท์เจใน Men in Black 3
# ฟินน์ โจนส์
ฟินน์ โจนส์ (ชื่อเกิด เทอเรนซ์ โจนส์ (Terence Jones); เกิด 24 มีนาคม พ.ศ. 2531) [1] เป็นนักแสดงชาวอังกฤษที่รู้จักกันในบทบาทของ โลราส ไทเรล ในซีรีส์ HBO เรื่องมหาศึกชิงบัลลังก์ (พ.ศ. 2554–2559) และ แดนนี แรนด์ ในรายการโทรทัศน์ของเน็ตฟลิกซ์เรื่อง ไอรอน ฟิสต์ (2017 –2018), เดอะ ดีเฟนเดอร์ส (2017) และ ลู้ก เคจ (2018) ซึ่งมีฉากอยู่ในจักรวาลภาพยนตร์มาร์เวล
# ช่อซี่ร่ม
ช่อซี่ร่ม  เป็นช่อดอกแบบช่อกระจะประเภทหนึ่งที่ก้านดอกย่อยเจริญมาจากจุดเดียวกันของปลายก้านดอก และมีขนาดไล่เลี่ยกัน ช่อซี่ร่มคล้ายกับช่อเชิงหลั่น แต่ต่างที่ช่อเชิงหลั่นมีลักษณะดอกย่อยด้านนอกสุดจะมีก้านดอกยาวที่สุดแล้วลดหลั่นกันไปที่ดอกย่อยด้านในสุด และไม่ได้เกิดจากปลายก้านดอกจุดเดียวกัน ช่อซี่ร่มเป็นช่อดอกที่พบในพืชวงศ์ผักชี (Apiaceae) เช่น ผักชี ผักชีลาว บัวบก ขึ้นฉ่าย และยี่หร่า

ทั้งนี้คำว่า umbel เริ่มใช้ในคริสต์ทศวรรษ 1590umbel etymology มีที่มาจากคำภาษาละติน umbella แปลว่า "ร่ม"

 ระเบียงภาพ
# ออบรีย์ โจเซฟ
ออบรีย์ โอมารี โจเซฟ (เกิด 26 พฤศจิกายน พ.ศ. 2540)  เป็นนักแสดงและแร็ปเปอร์ชาวอเมริกันที่รู้จักกันดีในบท ไทโรน จอห์นสัน/ โคล้ก ในโคล้กและแดกเกอร์ของช่องฟรีฟอร์ม

 อาชีพ 
ออบรีย์เริ่มแสดงบนเวทีโดยแสดงเป็น ซิมบ้า ในละครเพลงบรอดเวย์เรื่อง The Lion King ซึ่งเป็นบทบาทที่เขาสลับกับ ยูดาห์ เบลลามี 

 ชีวิตส่วนตัว 
ออบรีย์ โจเซฟ เป็นลูกคนกลางของพี่น้องผู้ชายสามคน
# โอลิเวีย โฮลต์
โอลิเวีย เฮสติงส์ โฮลต์  (เกิด 5 สิงหาคม พ.ศ. 2540) เป็นนักแสดงและนักร้องชาวอเมริกัน เธอแสดงในซีรีส์ Disney XD เรื่อง Kickin' It, ภาพยนตร์ต้นฉบับของดิสนีย์แชนแนลเรื่อง Girl vs. Monster, และซีรีส์ต้นฉบับของดิสนีย์แชนแนลเรื่อง I Didn't Do It ตั้งแต่ปี ค.ศ. 2018-2019 เธอแสดงเป็น Tandy Bowen / Dagger ในซีรีส์ช่อง Freeform  เรื่อง โคล้กและแดกเกอร์

โฮลต์พากย์เสียงในภาพยนตร์เรื่องTinker Bell and the Legend of the NeverBeast (2014) และ Gnome Alone (2017) และแสดงในภาพยนตร์สารคดีเรื่อง คลาสแรงก์ (2017), Same Kind of Different as Me (2017) และ สเตตัสอัปเดต (2561) EP แรกของเธอชื่อ Olivia เปิดตัวใน ฮออลีวูดเรคคอร์ดส์ เมื่อวันที่ 15 กรกฎาคม พ.ศ. 2559
# ดาร์ดาร์
ดาร์ดาร์  เป็นหมู่บ้านและจาโมอัต (เทศบาล) ในเขตอัยนี แคว้นซุฆด์ ทางภาคตะวันตกเฉียงเหนือของประเทศทาจิกิสถาน ไม่ไกลจากชายแดนประเทศอุซเบกิสถาน หมู่บ้านตั้งอยู่ริมฝั่งเหนือของแม่น้ำซารัฟชอน ตามแนวทางหลวงสาย A377 จากหมู่บ้านอัยนีไปยังหมู่บ้านอูร์เมตัน จาโมอัตดาร์ดาร์มีประชากร 7,562 คน (ค.ศ. 2015)Jamoat-level basic indicators, United Nations Development Programme in Tajikistan, accessed 5 October 2020 ประกอบด้วย 6 หมู่บ้าน ได้แก่ ดาร์ดาร์ (ที่ตั้งจาโมอัต), อิสโกดาร์, คัยโรโบด และเซโรโบดJamoat Dar Dar, tojkiston.ucoz.ru

บุคคลสำคัญ
กุลนาซาร์ เคลดี (ค.ศ. 1945–2020) – กวีและผู้แต่งเพลงชาติทาจิกิสถาน
# คิมจียอง เกิดปี 82
คิมจียอง เกิดปี 82  เป็นนิยายภาษาเกาหลีที่โช นัม-จู (Cho Nam-joo) อดีตนักเขียนบทละครโทรทัศน์ ประพันธ์ขึ้นโดยใช้เวลาสองเดือน เธอระบุว่า ตัวละครนำของเรื่อง "คิม จี-ย็อง ก็มีชีวิตที่ไม่ค่อยต่างกับชีวิตที่ฉันมีมาตลอดเท่าไร นี่เป็นเหตุผลที่ฉันเขียนเรื่องนี้ขึ้นได้อย่างรวดเร็วโดยไม่ต้องตระเตรียมอะไรมาก" หนังสือเล่มนี้สำนักพิมพ์ Minumsa ตีพิมพ์ในเดือนตุลาคม ค.ศ. 2016 และมียอดจำหน่ายมากกว่า 1 ล้านเล่มในวันที่ 27 พฤศจิกายน ค.ศ. 2018 ทำให้เป็นนิยายเกาหลีเล่มแรกที่มียอดขายเกิน 1 ล้านฉบับต่อจาก Please Look After Mom ของ ชิน กย็อง-ซุก ในปี ค.ศ. 2009 หนังสือเล่มนี้ได้รับการยกย่องว่านำแสงสว่างมาสู่การเหยียดเพศอย่างรุนแรงและแนวคิดสตรีนิยมในประเทศเกาหลีใต้สมัยใหม่ สำหรับฉบับแปลภาษาไทย ตรองสิริ ทองคำใส แปล และสำนักพิมพ์เอิร์นเนสต์ พับลิชชิ่ง ตีพิมพ์ ในปี ค.ศ. 2019

 เนื้อเรื่อง 
เนื้อเรื่องหลักเกี่ยวกับแม่บ้านคนหนึ่งที่กลายมาเป็นแม่ที่ต้องอยู่ติดบ้านและต่อมาได้ป่วยเป็นโรคซึมเศร้า เนื้อหามุ่งเน้นไปที่แนวคิดเหยียดเพศที่ตัวละครนำต้องพบเจอมาตั้งแต่วัยเด็ก

 การตอบรับ 
หนังสือเล่มนี้กลายเป็นที่สนใจเมื่อต้นปี ค.ศ. 2017 หลังจากที่ผู้อ่านหลายคนลงบทวิจารณ์ในสื่อสังคม ต่อมาในเดือนพฤษภาคม 2018 โน ฮเว-ชัน ผู้นำวิปของพรรคความยุติธรรม มอบหนังสือเล่มนี้เป็นของขวัญให้แก่ มุน แจ-อิน ประธานาธิบดี พร้อมข้อความ "โปรดรับ 'คิมจียอง เกิดปี 82' ไว้ในอ้อมกอด" ทำให้ยอดขายหนังสือนี้พุ่งขึ้น ข้อมูลในเดือนพฤศจิกายน ค.ศ. 2018 ระบุว่า มียอดขายสูงกว่าหนึ่งล้านเล่ม และได้รับความนิยมสูงในฐานะหนังสือที่ส่องแสงให้กับคติเพศนิยมในสังคมเกาหลีสมัยใหม่

ในปี ค.ศ. 2020 หนังสือเล่มนี้ได้รับการเสนอรางวัลหนังสือแห่งชาติสาขาวรรณกรรมแปลของสหรัฐ และรางวัลเอมีล กีเม สำหรับวรรณกรรมเอเชีย ของฝรั่งเศส ตามข้อมูลในปี 2020 หนังสือเล่มนี้ได้รับการแปลเป็นภาษาต่าง ๆ 12 ภาษา รวมถึงภาษาไทย

 ภาพยนตร์ 

หนังสือนี้ดัดแปลงเป็นภาพยนตร์ ซึ่ง ช็อง ยู-มี และกงยู นำแสดง เริ่มถ่ายทำช่วงต้นปี ค.ศ. 2019 และออกฉายเมื่อ 23 ตุลาคม ปีเดียวกัน
# เกลม็อง อาแดร์
เกลม็อง อาแดร์  เป็นนักประดิษฐ์และวิศวกรชาวฝรั่งเศส มีชื่อเสียงจากการเป็นผู้บุกเบิกการบินของฝรั่งเศส

อาแดร์เป็นนักประดิษฐ์ทั้งในสาขาวิศวกรรมไฟฟ้าและวิศวกรรมเครื่องกล แรกเริ่มเขาศึกษาวิศวกรรมไฟฟ้าก่อน และใน ค.ศ. 1878 เขามีส่วนพัฒนาโทรศัพท์ซึ่งคิดค้นโดยอเล็กซานเดอร์ เกรแฮม เบลล์ ซึ่งนำไปสู่การติดตั้งเครือข่ายโทรศัพท์ในกรุงปารีสใน ค.ศ. 1880 และพัฒนาไปสู่ระบบส่งสัญญาณเสียงแบบสเตอริโอ อาแดร์ประดิษฐ์เครื่องยนต์ V8 สำหรับการแข่งรถจากปารีส-มาดริด แต่ผลิตขึ้นมาเพียงสามหรือสี่ชุดเท่านั้นG. N. Georgano Cars: Early and Vintage, 1886–1930. (London: Grange-Universal, 1985).

หลังประดิษฐ์เครื่องยนต์ V8 อาแดร์หันไปทำงานด้านกลศาสตร์การบิน เขาทุ่มเทเวลาที่เหลือของชีวิตและเงินทองมากมายไปในด้านนี้ เขาศึกษางานของหลุยส์ ปีแยร์ มูยาร์ เกี่ยวกับการบินของนก นำไปสู่การประดิษฐ์อุปกรณ์การบินใน ค.ศ. 1886 โดยตั้งชื่อมันว่า อาแดเรออล มันเป็นอุปกรณ์ที่มีลักษณะเหมือนปีกของค้างคาว อุปกรณ์นี้มีปีกกว้าง 14 เมตร ติดตั้งเครื่องยนต์ไอน้ำขนาดเล็กกำลัง 20 แรงม้า เฉพาะเครื่องยนต์หนัก 51 กิโลกรัม น้ำหนักรวมทั้งหมด 300 กิโลกรัม อาแดร์ทดสอบการบินในวันที่ 9 ตุลาคม ค.ศ. 1890 มันสามารถบินได้ระยะทาง 50 เมตรที่ความสูง 20 เซนติเมตร

หลังจากนั้น เขาเริ่มประดิษฐ์อากาศยานลำที่สองที่ชื่อว่า อาวียง 2 แต่ทำไม่ทันเสร็จก็ล้มเลิกกลางคัน และหันไปสร้างอากาศยานแบบใหม่ที่ชื่อว่า อาวียง 3 โดยได้รับทุนบางส่วนจากกองทัพฝรั่งเศส อากาศยานแบบที่สามนี้สามารถบินได้ราว 100 เมตร แต่กองทัพฝรั่งเศสก็ยังคงไม่ประทับใจ จึงยกเลิกการสนับสนุน
# จูด ซุ่นทรัพย์-เบลล์
จู๊ด เจคอบ แก้วโหมดตาด เบลล์ (เกิด 10 มกราคม พ.ศ. 2547) เป็นนักฟุตบอลชาวอังกฤษเชื้อสายไทยที่เล่นเป็นกองหน้าให้กับแอตเลติโก ซานลูเกโน่ ในปริเมราเฟเดราซิออน (ลีกลำดับ 3) ของประเทศสเปน 

จู๊ดได้เซ็นสัญญาเป็นนักเตะอาชีพของสโมสรฟุตบอลเชลซี เมื่อวันที่ 11 มกราคม พ.ศ. 2564 เล่นให้กับสโมสรทั้งในทีมรุ่นอายุไม่เกิน 18 ปี และรุ่น 23 ปี เดิมนั้นเขาเป็นนักฟุตบอลของทีมเยาวชนของสวินดอน ทาวน์ จากนั้นย้ายมาสังกัดสโมสรฟุตบอลเชลซี ตั้งแต่ปี ค.ศ.2015 ในทีมรุ่นอายุไม่เกิน 13 ปี  

เมื่อเข้าร่วมกับเชลซีเขาเล่นในตำแหน่งกองกลาง แต่ไม่นานนักเขาย้ายมาเล่นตำแหน่งกองหน้าในทีมอายุต่ำกว่า 18 ปี ในฤดูกาล 2019/20 จูดได้รับเลือกให้ติดทีมชาติอังกฤษในทีมอายุต่ำกว่า 16 ปี เมื่อเดือนสิงหาคม ค.ศ. 2019 และเป็นส่วนหนึ่งของโครงการโรงเรียนเต็มเวลาที่ค็อบแฮม

ในฤดูกาล 2020/21 เขาเป็นผู้เล่นคนแรกในรอบ 59 ปีที่ทำประตูได้ 4 ประตูในการแข่งขันเอฟเอยูธคัพกับทีมบาร์นสลีย์

หลังจากแสดงผลงานได้อย่างน่าประทับใจโดยเขายิงได้ 16 ประตูจากการแข่งนอกบ้านในอะคาเดมี่ 12 ครั้ง เขาก็ได้เซ็นสัญญาอาชีพครั้งแรกในวันเกิดปีที่ 17 ของเขาในวันที่ 11 มกราคม พ.ศ. 2564 ทำให้เขาอยู่ที่เชลซีจนถึงฤดูร้อนปี พ.ศ. 2565

 สถิติอาชีพ 

 สโมสร 

+ การปรากฏตัวและประตูของสโมสร ฤดูกาล และการแข่งขันสโมสรฤดูกาลลีกเอฟเอคัพอีเอฟแอล คัพยุโรปอื่น ๆทั้งหมดดิวิชันนัดประตูนัดประตูนัดประตูนัดประตูนัดประตูนัดประตูเชลซี U212021–22————3 0302022–23————2020ทั้งหมด000000005050เชลซี2021–22พรีเมียร์ลีก000010000010ทอตนัมฮอตสเปอร์2022–23พรีเมียร์ลีก000000000000ทั้งหมดตลอดอาชีพ000010005060
หมายเหตุ
# หมาป่าจอมราชันย์
หมาป่าจอมราชันย์  เป็นละครโทรทัศน์ออนไลน์ปี 2020 นำแสดงโดย หวังต้าลู่ , หลี่ชิ่น , เซียวจ้าน ออกอากาศแบบวันเดียวจบ จำนวน 49 ตอน ในวันที่ 19 พฤศจิกายน 2020 พร้อมกันทาง Tencent Video , iQiyi , Youku ในประเทศจีน ส่วนในประเทศไทย รับชมได้ทาง Monomax 

 เนื้อเรื่อง 
หม่าไจซิง (หลี่ชิ่น) บังเอิญพบเด็กหนุ่มคนหนึ่งในหุบเขาหมาป่า เธอตั้งชื่อให้เขาว่า หลางไจ่ (หวังต้าลู่) ทั้งคู่เที่ยวเล่นกันอย่างมีความสุข แต่แล้ววันหนึ่งเกิดเหตุไม่คาดฝันเมื่อฝูงหมาป่าถูกไล่ล่า หลางไจ่เสียสละช่วยหมาป่าตัวน้อยแต่กลับตกลงไปในเหวลึกและหายตัวไป ผ่านไป 8 ปี หม่าไจซิงก็ได้มาพบกับหลางไจ่อีกครั้ง แต่เขากลายเป็น ป๋อหวัง องค์ชายที่มีสถานะสูงส่งและคิดว่าเธอเป็นผู้ทรยศ 

 ตัวละคร 

 ตัวละครหลัก 
+นักแสดงตัวละครแนะนำตัวละครหวังต้าลู่หลางไจ่ / ฉู่โหย่วเหวิน / ป๋อหวังหลี่ชิ่นหม่าไจซิงเซียวจ้านจี๋ชง / หลี่จี๋เหยาซินจื่อเหล่ยเหยาจีติงโหย่วไต้ฉู่ขุยกัวซูเหยาองค์หญิงเป่าน่าหลินโย่วเวยฉู่โหย่วกุยองค์ชายรอง ลูกชายของฉู่ขุย กับนางคณิกา 
มีความคับแค้นใจที่ชาติกำเนิดต่ำต้อยพี่น้องคนอื่นๆ 

 ตัวละครสนับสนุน 

 ตระกูลฉู่/แคว้นหยาง 
+นักแสดงตัวละครแนะนำตัวละครหวังเจียอีฉู่โหย่วเจินองค์ชายสี่ ลูกชายของฉู่ขุย กับฮองเฮา 
ถูกส่งไปเป็นตัวประกันที่เผ่าซีฐานตั้งแต่เด็กหลิวซ่วยเหลียงฉู่โหย่วองค์ชายใหญ่ จางซินเหวินเยี่ยนจ้าวชุยเว่ยไห่เตี๋ยหม่าตงเฉิม่อเซียวกัวเหยียนเหยียนจิ้งฉู่ฉู่ชายาของ ฉู่โหย่วกุ้ย จิตใจดี มีเมตตาหม่าเจี๋ยจางจิ่น จางกงกง คนรับใช้ของฉู่ขุยไป๋ซีจื่อเฉินคนรับใช้ของเหยาจีหลี่เฉินโฮ่วหยางโฮ่วแม่ทัพตระกูลหยาง มีศักดิ์เป็นน้าชายขององค์ชายสี่ ฉู่โหย่วเจินเฟิงต้าลู่จิ้งเสียงมีศักดิ์เป็นพ่อตาของ ฉู่โหย่วกุ้ย 

 ตระกูลหม่า 
+นักแสดงตัวละครหมายเหตุจางหงน่าหม่าจิ้งหลี่หลงหม่าเสียหานเหยียนซื่อกุ้ยหม่าอิงฟู่เหล่ยหม่าเฟิงเฉิงซ่งเหวินจั้วหม่าจวิ้น

 ตระกูลหลี่/แคว้นจิ้น 
+นักแสดงตัวละครหมายเหตุสือเหลียงจิ้นอ๋องกงเจิ้งหนานหลี่จื่อฉี

 เพลงประกอบละคร 
+ชื่อเพลงภาษาจีนนักร้องผู้ประพันธ์เรียบเรียง , ทำนองหมายเหตุ我是谁 Who Am I蔡依林(Jolin Tsai) & Jony J梁锦兴MOURICE、KINGMINGเพลงเปิด倒流 Turn Back Time蔡依林陈俐安、葛大为宋念宇เพลงปิด对立面 Opposite蔡依林子源KINGMING石头 Stone黄仁德陈信延GEM再一天 One More Day郭书瑶徐旻铃ROAL、MIIII天狼星 Sirius宋念宇HUSHMOURICE、KINGMINGNeverVivien Loh

 เบื้องหลัง 

 ตอนถ่ายทำที่แชงกรีล่าการเข้าห้องน้ำเป็นเรื่องลำบากมากเพราะสถานอยู่ไกลและไม่มีห้องน้ำอยู่ใกล้ ๆ นักแสดงต้องอดกลั้นให้มากที่สุด พวกเขาต้องหยุดเพื่อเข้าห้องน้ำและใช้เวลา 40 นาทีในการเดินทางไปเข้าห้องน้ำ
 เฉินอวี้ซานรู้สึกว่าฉากหิมะสวยงามมากระหว่างการถ่ายทำในแชงกรีลาเธอจึงใช้ฉากนี้เพื่อพานักแสดงนำออกไปถ่ายทำบางฉากที่สามารถใช้ในการเปิดและปิดภาพยนตร์ได้ แต่ฉากนั้นไม่ปรากฏในซีรีส์เรื่องนี้
# เอเอฟซีแชมเปียนส์ลีก 2021 รอบคัดเลือกเพลย์ออฟ
เอเอฟซีแชมเปียนส์ลีก 2021 รอบคัดเลือกเพลย์ออฟ จะลงเล่นตั้งแต่วันที่ 7 ถึง 14 เมษายน พ.ศ. 2564. ทั้งหมด 18 ทีมจะเข้าร่วมในรอบคัดเลือกเพลย์ออฟที่จะตัดสินหาแปดทีมที่เหลือจาก 40 พื้นที่ใน รอบแบ่งกลุ่ม ของ เอเอฟซีแชมเปียนส์ลีก 2021.

ทีม
18 ทีมด้านล่างนี้, แบ่งแยกออกเป็นสองโซน (โซนตะวันตกและโซนตะวันออก), จะเข้าสู่รอบคัดเลือกเพลย์ออฟ, ประกอบไปด้วยสองรอบ:
4 ทีมเข้าสู่ในรอบเบื้องต้น.
14 ทีมเข้าสู่ในรอบเพลย์ออฟ.

โซนทีมที่เข้าสู่ใน รอบเพลย์ออฟทีมที่เข้าสู่ใน รอบเบื้องต้นโซนตะวันตก อัล-การาฟา
 อัลเวห์ดะฮ์
 ฟูลัด
 อัล-วะฮ์ดะฮ์
 อัล-ไอน์
 อัซเซารออ์
 อัลควูวา อัลจาวียา
 เอจีเอ็มเคโซนตะวันออก เซี่ยงไฮ้ พอร์ต (เป่ย์จิงกั๋วอัน)
 เซเรซโซ โอซากะ
 โพฮัง สตีลเลอส์
 แทกู เอฟซี
 เชียงราย ยูไนเต็ด
 ราชบุรี มิตรผล
 เมลเบิร์น ซิตี
 คายา–อิลอยโล เมลเบิร์น ซิตี
 บริสเบน รอร์
 คายา–อิลอยโล
 ชาน ยูไนเต็ด

รูปแบบ

ในรอบคัดเลิอกเพลย์ออฟ, แต่ละคู่จะลงเล่นในนัดเดียว. ต่อเวลาพิเศษ และ การดวลลูกโทษ จะถูกนำมาใช้ตัดสินหาทีมชนะเลิศในกรณีที่จำเป็น.

ตารางการแข่งขัน
ตารางการแข่งขันของแต่ละรอบเป็นไปดังต่อไปนี้.

รอบโซนตะวันตกโซนตะวันออกรอบเบื้องต้นไม่ได้ลงเล่นรอบเพลย์ออฟ7 และ 10 เมษายน พ.ศ. 256423 มิถุนายน พ.ศ. 2564

สายการแข่งขัน

สายการแข่งขันของรอบคัดเลือกเพลย์ออฟสำหรับแต่ละโซนเป็นการกำหนดขึ้นโดยเอเอฟซีซึ่งขึ้นอยู่กับอันดับสมาคมของแต่ละทีม โดยทีมที่มาจากสมาคมที่มีอันดับสูงกว่าจะได้เป็นเจ้าภาพสำหรับนัดนั้น, โดยได้รับการประกาศอย่างเป็นทางการโดยเอเอฟซีก่อนที่จะถึงรอบแบ่งกลุ่ม แต่ละทีมที่มาจากสมาคมเดียวกันจะไม่สามารถจัดวางอยู่ในรอบเพลย์ออฟคู่เดียวกันได้.

เพลย์ออฟ โซนตะวันตก 1
 เอจีเอ็มเค จะได้ผ่านเข้าสู่ กลุ่ม เอ.

เพลย์ออฟ โซนตะวันตก 2
 อัล-ควูวา อัล-จาวียา จะได้ผ่านเข้าสู่ กลุ่ม บี.

เพลย์ออฟ โซนตะวันตก 3
 ฟูลัด จะได้ผ่านเข้าสู่ กลุ่ม ดี.

เพลย์ออฟ โซนตะวันตก 4
 อัล-วะห์ดา จะได้ผ่านเข้าสู่ กลุ่ม อี.

เพลย์ออฟ โซนตะวันออก 1
 คายา–อิลอยโล จะได้ผ่านเข้าสู่ กลุ่ม เอฟ.

เพลย์ออฟ โซนตะวันออก 2
 เซเรซโซ โอซะกะ จะได้ผ่านเข้าสู่ กลุ่ม เจ หลังจาก ชาน ยูไนเต็ด และ เมลเบิร์นซิตี ถอนทีมจากการแข่งขัน.

เพลย์ออฟ โซนตะวันออก 3
 โพฮัง สตีลเลอส์ และ  ราชบุรี มิตรผล จะได้ผ่านเข้าสู่ กลุ่ม จี หลังจาก เจียงซูซูหนิง ยุบสโมสร.

เพลย์ออฟ โซนตะวันออก 4
 แทกู เอฟซี ได้ผ่านเข้าสู่ กลุ่ม ไอ และ  เชียงราย ยูไนเต็ด ได้ผ่านเข้าสู่ กลุ่ม เอช.

รอบเบื้องต้น
สรุปผลการแข่งขัน
ทั้งหมดสี่ทีมจะลงเล่นในรอบเบื้องต้น.

|+โซนตะวันออก

|}

โซนตะวันออก

รอบเพลย์ออฟ
สรุปผลการแข่งขัน
ทั้งหมด 16 ทีมที่ลงเล่นในรอบเบื้องต้นรอบ 2: 14 ทีมที่เข้าสู่ในรอบนี้ และสองทีมผู้ชนะของรอบเบื้องต้น.

|+โซนตะวันตก

|}

|+โซนตะวันออก

|}

โซนตะวันตก

โซนตะวันออก

หมายเหตุ
# อีแทมบูทอล
อีแทมบูทอล (, EMB, E)  เป็นยาที่มักใช้สำหรับรักษาวัณโรค มักให้ร่วมกับยารักษาวัณโรคอื่น ๆ เช่น ไอโซไนอะซิด, ไรแฟมพิซิน และไพราซินาไมด์ นอกจากนี้ยังอาจใช้ในการรักษา Mycobacterium avium complex และ Mycobacterium kansasii ใช้ยาด้วยการรับประทานทางปาก

ผลข้างเคียงที่พบบ่อย ได้แก่ ปัญหาเกี่ยวกับการมองเห็น ปวดข้อ คลื่นไส้ ปวดศีรษะ และรู้สึกเหนื่อยล้า ผลข้างเคียงอื่น ๆ ได้แก่ ปัญหาเกี่ยวกับตับและอาการแพ้ [3] ไม่แนะนำให้ใช้กับผู้ที่เป็นโรคเส้นประสาทตาอักเสบ มีปัญหาเกี่ยวกับไตอย่างมาก หรืออายุต่ำกว่าห้าขวบ การใช้ระหว่างตั้งครรภ์หรือให้นมบุตรไม่พบว่าก่อให้เกิดอันตราย ในสหรัฐอเมริกา องค์การอาหารและยาสหรัฐได้แสดงความกังวลเกี่ยวกับปัญหาสายตาในทารกหากใช้ระหว่างตั้งครรภ์ เชื่อกันว่าอีแทมบูทอลทำงานโดยขัดขวางการเมแทบอลิซึมของแบคทีเรีย

อีแทมบูทอลถูกค้นพบในปี พ.ศ. 2504 อยู่ในรายชื่อยาที่จำเป็นขององค์การอนามัยโลก และมีจำหน่ายเป็นยาสามัญ
# แป็งเกอ
แป็งเกอ  เป็นสกุลเงินของประเทศฮังการีระหว่างวันที่ 1 มกราคม 1927 เมื่อเข้ามาแทนที่โกโรนอจนถึงวันที่ 31 กรกฎาคม 1946 ซึ่งถูกแทนที่ด้วยโฟรินต์ แป็งเกอแบ่งออกเป็น 100 ฟิลเลร์  แม้ว่าแป็งเกอจะเป็นส่วนหนึ่งของโครงการรักษาเสถียรภาพหลังสงครามโลกครั้งที่ 1 แต่สกุลเงินก็กลับอยู่ได้เพียง 20 ปี และประสบกับภาวะเงินเฟ้อที่รุนแรงที่สุดเท่าที่เคยมีการบันทึกไว้

 ประวัติ 
 เงินเฟ้อขั้นรุนแรง 
ค่าเงินแป็งเกอสูญเสียไปหลังสงครามโลกครั้งที่ 2 ซึ่งประสบกับภาวะเงินเฟ้อที่สูงที่สุดเท่าที่เคยมีการบันทึกไว้ มีความพยายามหลายครั้งที่จะสลายอัตราเงินเฟ้อเช่นการเรียกเก็บเงินทุน 75% ในเดือนธันวาคม 1945 อย่างไรก็ตามสิ่งนี้ไม่ได้หยุดภาวะเงินเฟ้อที่รุนแรงแต่อย่างใด และราคายังคงไม่สามารถควบคุมได้โดยมีการสร้างหน่วยเงินตรามากขึ้นเรื่อย ๆ หน่วยเงิน milpengő (หนึ่งล้านแป็งเกอ) และ b.-pengő (การออกเสียง: bilpengő, หนึ่งล้านล้าน (1,000,000,000,000) pengő) ถูกนำมาใช้เพื่อบรรเทาสำหรับการคำนวณด้วยการลดจำนวนศูนย์ และทำให้สามารถนำรูปแบบธนบัตรกลับมาใช้ใหม่ได้โดยมีการเผลี่ยนเพียงสีและหน่วยเงินเท่านั้น
 ออโดแป็งเกอ 

ออโดแป็งเกอ (, แปลตรงตัว: "แป็งเกอภาษี") เริ่มนำมาใช้เมื่อวันที่ 1 มกราคม 1946 เป็นหน่วยบัญชีสำหรับการวางแผนงบประมาณ อย่างไรก็ตามตั้งแต่วันที่ 8 กรกฎาคม พ.ศ. 2489 ได้รับอนุญาตให้ใช้เป็นเงินจ่ายหนี้ตามกฎหมาย มีจุดมุ่งหมายเพื่อรักษาค่าของมันเมื่อแป็งเกอราคาตกลง อย่างไรก็ตามแม้ว่ามูลค่าของเงินจะเพิ่มขึ้นอย่างมากเมื่อเทียบกับแป็งเกอ (จนถึง 2 × 1021 แป็งเกอ) แต่ออโดแป็งเกอก็ยังคงได้รับความเดือดร้อนอย่างหนักจากภาวะเงินเฟ้อ ภายในเดือนกรกฎาคมปี 1946 adópengő กลายเป็นสกุลเงินหมุนเวียนเพียงสกุลเดียว เนื่องจากมูลค่าของแป็งเกอลดลงถึงขนาดที่แม้แต่ธนบัตร 100 ล้าน b.-pengő ก็ไร้ค่า
 จุดจบของแป็งเกอ 
เศรษฐกิจฮังการีจะมีเสถียรภาพได้ก็ต่อเมื่อมีการเปิดตัวสกุลเงินใหม่ดังนั้นในวันที่ 1 สิงหาคม พ.ศ. 2489 จึงมีการนำโฟรินต์มาใช้อีกครั้งในอัตรา 400,000,000,000,000,000,000,000,000,000 (4 แสนล้านล้านล้านล้าน) = 4x1029 แป็งเกอ ลด 29 ศูนย์ลงจากสกุลเงินเดิม หลังจากมีผลบังคับใช้ จำนวนธนบัตรที่หมุนเวียนทั้งหมดมีค่าน้อยกว่า 0.1 ฟิลเลร์ (1/1000 โฟรินต์) การเปรียบเทียบที่เป็นจริงมากขึ้นคืออัตราแลกเปลี่ยนกับ adópengő ซึ่งกำหนดไว้ที่  200,000,000 (ดังอัตราส่วน 2×1021 ที่กล่าวข้างต้น)8640/1946. M. E. számú rendelet a pengőnek és az adópengőnek forintra való átszámításánál irányadó értékarány megállapítása tárgyában. Magyar Közlöny 170/1946. szám. (Presidential order No. 8640/1946 on the setting of value ratio applicable when converting pengő and adópengő to forint. Hungarian Gazette 170/1946. อัตราแลกเปลี่ยนทองคำกำหนดไว้ที่ 13.21 ฟอรินต์ต่อกรัม
 อัตราการแลกเปลี่ยนในประวัติศาสตร์ 
+อัตราการแลกเปลี่ยน (US$1 เป็นแป็งเกอ)วันมราแป็งเกอ www.centropa.hu  www.numismatics.hu  1 มกราคม 1927 5.26 31 ธันวาคม 1937 5.40 31 มีนาคม 1941 5.06 30 มิถุนายน 1944 33.51 31 สิงหาคม 1945  31 ตุลาคม 1945  30 พฤศจิกายน 1945  31 ธันวาคม 1945  31 มกราคม 1946  31 มีนาคม 1946  30 เมษายน 1946 (5.9×1010) 31 พฤษภาคม 1946 (4.2×1016) 10 กรกฎาคม 1946 (4.6×1029)

+อัตราการแลกเปลี่ยน (1 ออโดแป็งเกอเป็นแป็งเกอ)วันที่แป็งเกอ  1 มกราคม 19461 1 กุมภาพันธ์ 1946 1.7 1 มีนาคม 1946 10 1 เมษายน 1946 44 1 พฤษภาคม 1946 630 1 มิถุนายน 1946  1 กรกฎาคม 1946 (7.5×109) 10 กรกฎาคม 1946 (2×1021)
# พระเจ้าฟาตาเฟฮี เปาลาโฮ
พระเจ้าฟาตาเฟฮี เปาลาโฮ หรือ พระเจ้าเปา  เป็นตูอิโตงาที่ 36 แห่งจักรวรรดิตูอิโตงา พระองค์ทรงเป็นพระราชโอรสในพระเจ้าฟาตาเฟฮี ตูอิปูโลตูที่ 2 ตูอิโตงารัชกาลก่อนหน้ากับเลามานากีลูเป หญิงที่กำเนิดในตระกูลตูอิกาโนกูโปลู พระองค์อภิเษกสมรสกับพระนางตูโปอูโมเฮโอโฟ ซึ่งต่อมาจะสถาปนาพระองค์เองขึ้นเป็นตูอิกาโนกูโปลู แม้ว่าตามสถานะทางตำแหน่งพระองค์จะเป็นพระมหากษัตริย์สูงสุดของจักรวรรดิตูอิโตงา ทว่าในด้านสถานะทางสังคม จากการที่ลำดับชั้นสังคมตองงายึดหลักมาตาธิปไตย ทำให้พระองค์มีสถานะที่ต่ำกว่าพระมเหสี จากการที่พระนางตูโปอูโมเฮโอโฟสืบเชื้อสายมาจากตามาฮาและตูอีโตงาเฟฟีเนvan der Grijp, p.538

การที่พระองค์ได้ขึ้นครองราชย์เป็นตูอิโตงายังคงเป็นปริศนา เนื่องจากพระองค์ไม่ใช่พระราชโอรสองค์โตของพระบิดาหรือเป็นพระโอรสที่ประสูติจากโมเฮโอโฟที่ได้รับการยกย่องHerda & Lythberg, p.290 โดยพระมารดาของพระองค์ถือว่าเป็นชนชั้นขุนนางระดับล่างGunson, p.39 นักวิชาการตั้งข้อสันนิษฐานว่าการที่พระองค์ได้ราชสมบัติน่าจะมาจากการที่พระโอรสที่ประสูติแต่โมเฮโอโฟสิ้นพระชนม์เมื่อทรงพระเยาว์ ทำให้พระบิดาเลือกพระองค์ขึ้นเป็นรัชทายาท หรือพระขนิษฐาของพระบิดา (ตูอีโตงาเฟฟีเน) เลือกพระองค์ให้สืบราชสมบัติ หรืออาจมาจากความเป็นผู้นำและความสามารถในการรบของพระองค์Collocott, p.168 ซึ่งในเวลาต่อมาพระองค์จะพยายามแสวงหาอำนาจทางการเมืองเพิ่มขึ้น หลังจากที่ในระยะหลังตูอิโตงามีสถานะเป็นเพียงกษัตริย์นักบวชเท่านั้นHerda & Lythberg, p.291

ในรัชสมัยของพระองค์ กัปตันเจมส์ คุกได้เดินทางมาเยี่ยมเยียนตองงาเป็นครั้งที่สองใน ค.ศ. 1777 ซึ่งในครั้งนี้คุกได้มีโอกาสเข้าพบพระเจ้าฟาตาเฟฮี เปาลาโฮ จากการที่เข้าพบกับพระเจ้าฟีเนา อูลูกาลาลาที่ 1 ที่ฮาอะไป ซึ่งในระยะแรกคุกเข้าใจว่าพระเจ้าฟีเนา อูลูกาลาลาที่ 1 เป็นพระมหากษัตริย์ของหมู่เกาะตองงาทั้งมวล ทว่าเมื่อพระเจ้าฟาตาเฟฮี เปาลาโฮเสด็จมายังฮาอะไป เขาก็ทราบทันทีว่าพระองค์เป็นพระมหากษัตริย์สูงสุดของหมู่เกาะแห่งนี้Claessen, p.508 ต่อมาคุกได้ติดตามพระเจ้าฟาตาเฟฮี เปาลาโฮไปยังโตงาตาปู ศูนย์กลางอำนาจของจักรวรรดิ และได้เข้าร่วมในพิธีการอีนาซี

ด้วยเหตุที่พระองค์ขึ้นครองราชย์ทั้งที่ไม่ใช่รัชทายาทลำดับต้น เพื่อเป็นการสร้างความมั่นคงในอนาคตของพระโอรสของพระองค์ พระองค์จึงให้เจ้าชายฟูอานูนูอีอาวาร่วมเสวยพระกระยาหารร่วมกันในพิธีการอีนาซี ซึ่งเท่ากับว่าพระองค์ยกเกียรติพระโอรสเทียบเท่ากับพระองค์ ซึ่งถือได้ว่าผิดธรรมเนียมเป็นอย่างมากHerda & Lythberg, p.291–292 เนื่องจากไม่เพียงแต่ตูอิโตงายังมีพระชนม์ชีพอยู่ แต่ยังเป็นประธานหลักของงานอีกด้วยHerda & Lythberg, p.292 ซึ่งความแปลกประหลาดในครั้งนี้ นักวิชาการสันนิษฐานว่าอาจมาจากความพยายามของพระนางตูโปอูโมเฮโอโฟGunson, p.39–40 หรืออาจจะมาจากพระองค์เองที่ต้องการแสดงเจตจำนงว่าได้เลือกรัชทายาทไว้แล้ว หากมีเหตุการณ์ไม่คาดคิดเกิดขึ้น

ความปรารถนาของพระองค์ที่ต้องการให้อำนาจทางการเมืองการปกครองกลับคืนสู่ตูอิโตงา ก่อให้เกิดความขัดแย้งกับตระกูลตูอิกาโนกูโปลู และนำไปสู่การสวรรคตของพระองค์ในสงครามที่วาวาอูซึ่งอาจเกิดเกิดขึ้นใน ค.ศ. 1784 หรืออีกทศวรรษหลังจากนั้นClaessen, p.510 พระองค์สวรรคตจากการสู้รบกับวูนา ซึ่งอยู่ในฝ่ายของตูอิกาโนกูโปลูที่มีพระนางตูโปอูโมเฮโอโฟ พระมเหสีของพระองค์เองเป็นผู้นำHerdra, p.206 พระศพของพระองค์ถูกหมิ่นพระเกียรติด้วยการฝังที่วาวาอูในฐานะหัวหน้าชุมชนไม่ใช่ตูอิโตงา ด้วยเหตุที่พระมารดามีชาติตระกูลต่ำHerda & Lythberg, p.293 กลุ่มตูอิกาโนกูโปลูเลือกพระเชษฐาต่างพระมารดาของพระองค์เป็นตูอิโตงา โดยกีดกันพระโอรสของพระองค์ อย่างไรก็ตามในท้ายที่สุดพระโอรสของพระองค์จะได้ขึ้นเป็นตูอิโตงาในเวลาต่อมา